[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 7.10.2009

KOM(2009) 516 endelig

2009/0146 (COD)

Forslag til

EUROPA-PARLAMENTETS OG RÅDETS BESLUTNING

om ophævelse af Rådets beslutning 79/542/EØF om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød

BEGRUNDELSE

Dette forslag til Europa-Parlamentets og Rådets beslutning ophæver Rådets beslutning 79/542/EØF af 21. december 1976 om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød[1].

Ved beslutning 79/542/EØF er der fastsat veterinærbetingelser for import til Fællesskabet af visse levende dyr og af fersk kød fra sådanne dyr, herunder dyr af hestefamilien, men undtagen tilberedt kød.

På grund af gennemgribende ændringer i de lovgivningsmæssige rammer på området og af hensyn til klarheden og retssikkerheden er alle bestemmelserne i beslutning 79/542/EØF blevet fastsat i Kommissionens forordning (EF) nr. XX/2010 af […] om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til Fællesskabet, og krav vedrørende udstedelse af veterinærcertifikater[2].

Når den nye forordning træder i kraft, udløber Rådets beslutning 79/542/EØF og finder ikke længere anvendelse.

Af hensyn til klarheden og gennemsigtigheden i fællesskabslovgivningen bør beslutning 79/542/EØF udtrykkeligt ophæves med virkning fra den pågældende dato.

2009/0146 (COD)

Forslag til

EUROPA-PARLAMENTETS OG RÅDETS BESLUTNING

om ophævelse af Rådets beslutning 79/542/EØF om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød

EUROPA-PARLAMENTET OG RÅDET FOR DEN EUROPÆISKE UNION HAR –

under henvisning til traktaten om oprettelse af Det Europæiske Fællesskab, særlig artikel 37 og artikel 152, stk. 4, litra b),

under henvisning til forslag fra Kommissionen[3],

under henvisning til udtalelse fra Det Europæiske Økonomiske og Sociale Udvalg[4],

under henvisning til udtalelse fra Regionsudvalget[5],

efter proceduren i traktatens artikel 251[6], og

ud fra følgende betragtninger:

(1) I henhold til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande[7] skulle der opstilles en liste over de lande og dele heraf, hvorfra medlemsstaterne tillader import af visse levende dyr og fersk kød af visse dyr.

(2) Rådets beslutning 79/542/EØF af 21. december 1976 om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød[8] blev derfor vedtaget. Ved denne beslutning blev der fastsat sundheds- og hygiejnebetingelser for import til Fællesskabet af levende dyr undtagen dyr af hestefamilien og for import af fersk kød fra sådanne dyr, herunder dyr af hestefamilien, men undtagen tilberedt kød. Nævnte beslutnings bilag I og II indeholder desuden lister over tredjelande og dele af tredjelande, hvorfra det er tilladt at importere visse levende dyr og fersk kød fra disse dyr til Fællesskabet, samt standardveterinærcertifikater.

(3) Siden nævnte beslutning blev vedtaget, er der fastsat en række nye dyre- og folkesundhedskrav i andre EF-retsakter, f.eks. Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum[9] og Rådets direktiv 2004/68/EF af 26. april 2004 om dyresundhedsbestemmelser for import til og transit gennem Fællesskabet af visse levende hovdyr[10] samt Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne[11], Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer[12], Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum[13] og Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes[14].

(4) Disse EF-retsakter udgør nye lovgivningsmæssige rammer på området, og direktiv 72/462/EØF er da også blevet ophævet ved direktiv 2004/68/EF.

(5) I artikel 20 i direktiv 2004/68/EF er det fastsat, at de gennemførelsesbestemmelser, som er blevet fastsat i henhold til de beslutninger og afgørelser, der er blevet vedtaget vedrørende indførsel af levende dyr, kød og kødprodukter i henhold til direktiv 72/462/EF, herunder beslutning 79/542/EØF, fortsat skal være gældende, indtil de erstattes med foranstaltninger, som vedtages inden for de nye lovgivningsmæssige rammer.

(6) Det er endvidere fastsat i artikel 4, stk. 3, i Europa-Parlamentets og Rådets direktiv 2004/41/EF af 21. april 2004 om ophævelse af visse direktiver om levnedsmiddelhygiejne og sundhedsbetingelser for produktion og afsætning af visse animalske produkter til konsum[15], at gennemførelsesbestemmelser vedtaget på grundlag af direktiv 72/462/EØF fortsat skal finde anvendelse indtil vedtagelsen af de nødvendige bestemmelser på grundlag af forordning (EF) nr. 852/2004, (EF) nr. 853/2004 og (EF) nr. 854/2004 og direktiv 2002/99/EF.

(7) Kommissionens forordning (EF) nr. XX/2010 af […] om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til Fællesskabet, og krav vedrørende udstedelse af veterinærcertifikater[16][17] indeholder krav vedrørende udstedelse af veterinærcertifikater og andre bestemmelser, som tager de nye lovgivningsmæssige rammer i betragtning og afløser dem, der er fastsat i beslutning 79/542/EØF. Når den nye forordning træder i kraft, udløber Rådets beslutning 79/542/EØF derfor og finder ikke længere anvendelse.

(8) Af hensyn til klarheden og gennemsigtigheden i fællesskabslovgivningen bør beslutning 79/542/EØF udtrykkeligt ophæves med virkning fra den pågældende dato –

VEDTAGET FØLGENDE BESLUTNING:

Artikel 1

Beslutning 79/542/EØF ophæves med virkning fra …. [datoen for offentliggørelsen af Kommissionens forordning (EF) nr. XX/2010 af […] om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til Fællesskabet, og krav vedrørende udstedelse af veterinærcertifikater[18] + 20 dage, jf. EF-traktatens artikel 254. Det skal sikres, at beslutningen ophæves med virkning fra forordningens ikrafttrædelsesdato.]

Henvisninger til den ophævede beslutning betragtes som henvisninger til Kommissionens forordning (EF) nr. XX/2010 af […] om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til Fællesskabet, og krav vedrørende udstedelse af veterinærcertifikater[19].

Artikel 2

Denne beslutning er rettet til medlemsstaterne.

Udfærdiget i Bruxelles, den […].

På Europa Parlamentets vegne På Rådets vegne

Formand Formand

[1] EFT L 146 af 14.6.1979, s. 15.

[2] Kommissionens forordning (EF) nr. XX/2010 af […] om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til Fællesskabet, og krav vedrørende udstedelse af veterinærcertifikater forventes vedtaget af Kommissionen i januar 2010 (SANCO/4787/2009).

[3] EUT C […] af […], s. […].

[4] EUT C […] af […], s. […].

[5] EUT C […] af […], s. […].

[6] EUT C […] af […], s. […].

[7] EFT L 302 af 31.12.1972, s. 28.

[8] EFT L 146 af 14.6.1979, s. 15.

[9] EFT L 18 af 23.1.2003, s. 11.

[10] EUT L 139 af 30.4.2004, s. 321.

[11] EUT L 139 af 30.4.2004, s. 1.

[12] EUT L 139 af 30.4.2004, s. 55.

[13] EUT L 139 af 30.4.2004, s. 206.

[14] EUT L 165 af 30.4.2004, s. 1.

[15] EUT L 157 af 30.4.2004, s. 33.

[16] EUT L […] af […], s. […].

[17] Kommissionens forordning (EF) nr. XX/2010 af […] om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til Fællesskabet, og krav vedrørende udstedelse af veterinærcertifikater forventes vedtaget af Kommissionen i januar 2010 (SANCO/4787/2009).

[18] Kommissionens forordning (EF) nr. XX/2010 af […] om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til Fællesskabet, og krav vedrørende udstedelse af veterinærcertifikater forventes vedtaget af Kommissionen i januar 2010 (SANCO/4787/2009).

[19] Kommissionens forordning (EF) nr. XX/2010 af […] om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til Fællesskabet, og krav vedrørende udstedelse af veterinærcertifikater forventes vedtaget af Kommissionen i januar 2010 (SANCO/4787/2009).